Infoglobal I-22 Sikatan

Infoglobal I-22 Sikatan inggih punika silih tunggil program pangembangan pesawat tempur multiperan generasi 5 saking Indonésia sané kakaryanin olih Infoglobal Teknologi Semesta. Pesawat puniki kadesain nganggen mesin kalih (twin-engine), kursi kalih (twin-seat), miwah kapaungkurin olih sistem avionik modéren. Pesawat puniki katujuang dados pesawat tempur utama miwah sarana mlajah (training platform) ring para pilot.

 Wastan 
Wastan **I-22** kambil saking wastan pabrikne, Infoglobal, miwah warsa pesawat puniki kapidartayang (2022) ring acara Indo Defence Expo & Forum. Wastan Sikatan kambil saking wastan kedis sané mabuat pisan ring Asia Tenggara, sané ring basa Indonésia kabaos kedis Sikatan.

 Desain 
Konsep desain I-22 Sikatan kakaryanin olih Infoglobal kasarengin olih Vimana Litbang & Rekayasa. Desain pesawat puniki polih inspirasi saking pesawat Saab JAS 39 Gripen, sakewanten nganggen teknologi anti-radar (Stealth) miwah bahan komposit mangda nenten dangan kacingak olih radar musuh.

I-22 Sikatan madue dimensi sané alit: lantangne 12.5 meter, linggah kampidne 7 meter, miwah tegehne 3.5 meter. Desain puniki katujuang mangda pesawat puniki prasida lincah ritatkala maperang miwah matugas ring perbatasan negara.

 Pangembangan 
Program pangembangan puniki kapah dados tiga tahap:
 Tahap pangembangan dados sarana mlajah (training).
 Tahap demonstrasi teknologi.
 Tahap panyasahan sistem sané jangkep (operational system).

Ring pameran Indo Defence 2024 (sané kamargiang ring Juni 2025), Infoglobal nampilang cockpit skala penuh miwah simulator penerbangan. Cockpit puniki sampun nganggen teknologi modern sakadi layar panoramic 25 inci, sistem kontrol fly-by-wire, miwah Helmet Mounted Display System (HMDS).

 Kontrovérsi 
Pesawat I-22 Sikatan puniki polih sorotan saking para pengamat militer ring dura negara, utamane saking Koréa Selatan miwah Cina. Wenten sané maosang desainne mirib pisan sareng KAI KF-21 Boramae miwah Chengdu J-20. Sakewanten, pihak Indonésia sampun nampik indik prabaos sané maosang wenten pencurian data teknologi saking negara lianan.

 Spesifikasi (Proyeksi) 
 Kru: 1 utawi 2
 Lantang: 12,5 m
 Linggah Kampid: 7 m
 Tegeh: 3,5 m
 Mesin: 2 x turbofan engines
 Kecepatan Maksimal: Mach 1.8
 Radar: Radar asli kakaryanin olih Infoglobal

 Cingak malih 
 KAI KF-21 Boramae
 Saab JAS 39 Gripen

 Pustaka 

Kategori:Pesawat militer Indonésia
Kategori:Proyek pesawat